《送李泰伯归建昌》
宋代·梅尧臣

推天以知命，自古岂不然。
桓魋及臧仓，尝毁圣与贤。
後人何蹈及，其事实好还。
君居麻源谷，学礼如郑玄。
声名久已大，籍籍四海传。
昨因丞相举，便谓升云烟。
朅来太学馆，食贫向三年。
忽怀枌榆下，归思独绵绵。
得告许暂注，落莫求楚船。
捋髯沧江上，仰看饥飞鸢。
谁识鵷雏志，闲诵庄叟篇。
喜问里中儿，重到旧林泉。
洗荡俗尘垢，焚烈跨马鞯。
不向世路去，徒取愁肠煎。
鸡豚粗可养，禾黍亦足田。
不惭莎衣虫，以叶自包缠。
及其饱满时，曷异冠貂蝉。
君意我强写，虽慕何由缘。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）及一。有《宛陵先生集》60卷，有《四部丛刊》影明刊本等。词存二首。